b'\n_START_ARTICLE_\nKarianne Stensen Gulliksen\n_START_SECTION_\nDansekarriere\n_START_PARAGRAPH_\nStensen dannet et par med Arve Gulliksen p\xc3\xa5 1990-tallet, og de to var blant de fremste i norsk amat\xc3\xb8r- og senere proffdans. Paret n\xc3\xa5dde som best internasjonalt finalen i EM i sportsdans i 1996, og vant flere NM-gull, blant annet i standarddans i NM i 1993. De holdt p\xc3\xa5 sammen fram til 2001, og sluttet ettersom partneren hennes fikk medisinske problemer.\n_START_SECTION_\nPersonlig\n_START_PARAGRAPH_\nStensen Gulliksen er datter av verdensmester p\xc3\xa5 sk\xc3\xb8yter Sten Stensen. Hun giftet seg med sin dansepartner gjennom mange \xc3\xa5r Arve Gulliksen, og de hadde pr. 2006 ett barn sammen._NEWLINE_I 2007 gjorde hun seg ferdig med profesjonsutdanning i psykologi, og jobbet s\xc3\xa5 som coach ved Norges Idrettsmedisinske Institutt, Hun har ogs\xc3\xa5 ledet sportsdanserseksjonen i Norges danseforbund. Siden 2015/16 har hun v\xc3\xa6rt leder for Idrettens Karrieresenter, et NISO-st\xc3\xb8ttet ressurssenter for toppidrettsut\xc3\xb8vere som vil over i et profesjonelt yrkesliv.'